33 Ita daytoy ti bendision+ nga imbendision ni Moises a lalaki ti pudno a Dios+ iti annak ti Israel sakbay ti ipapatayna.2 Ket kinunana:“Ni Jehova—immay manipud Sinai,+Ket nagraniag kadakuada manipud Seir.+Nagsilnag manipud nakabambantay a rehion ti Paran,+Ket naikuyog kenkuana ti nasantuan a linaklaksa,+Iti makannawanna dagiti mannakigubat a kukuada.+3 Ipatpategna met ti ilina;+Amin dagidiay sasantoda addada ita imam,+Ket isuda—nagsadagda kadagita sakam;+Rinugianda nga awaten ti sumagmamano kadagiti saom.+4 (Ni Moises nangipasdek kadakami iti linteg kas maysa a bilin,+Maysa a sanikua ti kongregasion ni Jacob.)+5 Ket isu nagbalin nga ari iti Jesurun,+Idi naguurnong dagiti pannakaulo dagiti umili,+Ti intero a bilang dagiti tribu ti Israel.+6 Agbiag koma ni Ruben ket saan a matay,+Ket saan koma a bumassit dagiti tattaona.”+7 Ket daytoy ti bendision ni Juda,+ bayat a kinunkunana:“Denggem, O Jehova, ti timek ni Juda,+Ket isu ipanmo koma kadagiti kailianna.Nakidangadang dagiti takiagna maipaay iti kukuana;Ket agbalinka koma a katulongan manipud kadagiti kabusorna.”+8 Ket no maipapan ken Levi kinunana:+“Ti Tummimmo ken ti Urimmo+ kukua ti tao a nasungdo kenka,+A sinubokmo idiay Massah.+Rinugiam ti makisupiat kenkuana iti sibay ti dandanum ti Meriba,+9 Ti tao a nagkuna kada amana ken inana, ‘Saanko a nakita.’Uray ti kakabsatna saanna a binigbig,+Ket ti annakna saanna nga am-ammo.Ta sinalimetmetanda ti sasaom,+Ket ti tulagmo intultuloyda a tungpalen.+10 Isuroda koma ni Jacob kadagiti hudisial a pangngeddengmo+Ken ti Israel iti lintegmo.+Mangidatagda koma iti insienso iti sanguanan dagiti abut ti agongmo+Ken iti sibubukel a daton iti altarmo.+11 Bendisionam, O Jehova, ti kiredna,+Ket maragsakanka koma iti aramid dagiti imana.+Sugatem iti nakaro kadagiti padingpadingda dagidiay tumakder a bumusor kenkuana,+Ken dagidiay nakaro ti pananggurada kenkuana, tapno saanda koma a tumakder.”+12 No maipapan ken Benjamin kinunana:+“Daydiay dungdungnguen+ ni Jehova agtaeng koma a sitatalged iti sibayna,+Bayat a salinonganna iti agmalmalem,+Ket agtaengto iti nagbaetan dagiti abagana.”+13 Ket no maipapan ken Jose kinunana:+“Agtultuloy koma a mabendisionan ti dagana manipud ken Jehova+Iti napili a bambanag ti langit, iti linnaaw,+Ken iti nadanum a yuyeng a naisaad iti baba,+14 Ken iti napili a bambanag, dagiti bunga ti init,+Ken iti napili a bambanag, ti bunga dagiti lunar a bulan,+15 Ken kadagiti kasayaatan manipud bambantay ti daya,+Ken iti napili a bambanag ti di nakedngan ti kapautna a turturod,16 Ken iti napili a bambanag ti daga ken ti pakabuklanna,+Ken iti anamong Daydiay agtataeng iti siitan a bassit a kayo.+Dumtengda koma iti rabaw ti ulo ni Jose+Ken iti kuppokuppo daydiay naiputong manipud kakabsatna.+17 Ti kinangayedna kasla iti inauna ti maysa a toro,+Ket dagiti sarana sarsara ti atap a toro.+Babaen kadakuada mangiduronto iti il-ili+A sangsangkamaysa agingga kadagiti ungto ti daga,Ket isuda ti pinullo a ribu ni Efraim,+Ket isuda ti rinibu ni Manases.”18 Ket no maipapan ken Zabulon kinunana:+“Agrag-oka, O Zabulon, iti iruruarmo,+Ken, Isacar, kadagiti toldam.+19 Agayabdanto kadagiti tattao a mapan iti bantay.Sadiay isakripisiodanto dagiti sakripisio ti kinalinteg.+Ta susopendanto ti aglaplapusanan a kinabaknang dagiti baybay+Ken dagiti nailemmeng a pempen iti darat.”20 Ket no maipapan ken Gad kinunana:+“Bendito daydiay mangpalpalawa kadagiti ketegan ni Gad.+Agtaengto a kas leon,+Ket lapgisennanto ti takiag, wen, ti kuppokuppo.+21 Ket piliennanto ti umuna a paset maipaay iti bagina,+Ta sadiay nailasin ti bingay ti manangted-paglintegan.+Ket aguurnongto dagiti pannakaulo dagiti umili.Ti kinalinteg ni Jehova sigurado nga ipakatnantoKen dagiti hudisial a pangngeddengna iti Israel.”22 Ket no maipapan ken Dan kinunana:+“Ni Dan maysa nga urbon a leon.+Lumagtonto manipud Basan.”+23 Ket no maipapan ken Neftali kinunana:+“Napnek ni Neftali iti anamongKen napno iti bendision ni Jehova.Tagikuaem ti laud ken abagatan.”+24 Ket no maipapan ken Aser kinunana:+“Ni Aser nabendisionan iti annak.+Agbalin koma a maysa nga inanamongan ti kakabsatna,+Ken maysa a mangisawsaw ti sakana iti lana.+25 Dagiti trangka ti ruanganmo landok ken gambang,+Ket ti naaliwaksay a pannagnam mairukod iti al-aldawmo.26 Awan ti umasping iti pudno a Dios+ ti Jesurun,+Nga agsakay iti langit a tumulong kenka+Ken kadagiti naulep a tangatang iti kinatan-okna.+27 Ti Dios iti kadaanan a tiempo maysa a paglemmengan a lugar,+Ket iti baba adda dagiti takiag a di nakedngan ti kapautna.+Ket pagtalawennanto iti sanguanam ti kabusor,+Ket kunaennanto, ‘Talipuposem ida!’+28 Ket ti Israel agtaengto a sitatalged,+Ti ubbog ni Jacob nga is-isuna,+Iti maysa a daga ti bukbukel ken baro nga arak.+Wen, ti langlangitna itedtednanto ti linnaaw.+29 Naragsakka, O Israel!+Siasino ti umasping kenka,+Maysa nga ili a mangtagtagiragsak iti pannakaisalakan ken Jehova,+Ti kalasag ti saranaymo,+Ken Daydiay a natan-ok a kampilanmo?+Gapuna agtulmengto iti sanguanam dagiti kabusormo,+Ket sika—baddekemto dagiti nangato a dissoda.”+
ilo_Latn